text: Bilist stak af fra grænse-kontrol
  26 oktober 2010 kl. 06.22
  En 50-årig mandlig tysk bilist valgte flugten, da politiet i nat ville stoppe ham ved en rutine-kontrol på den sønderjyske motorvej lige nord for for den dansk-tyske grænse.
  Bilisten tog flugten med omkring 150 km. i timen - men kort før Kliplev mistede flugtbilisten kontrollen over bilen, der ramte autoværnet og havnede på en mark. 
  Ved den dramatiske lufttur blev den 50-årige mand lettere kvæstet og kørt til behandling på traumecentret i Flensborg. En blodprøve skal nu afgøre om politiets formodning om, at den 50-årige tysker var spirituspåvirket, holder stik.
  